**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΕΡΤ2 - Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΠΕΜΠΤΗ 5/1/2023**

**----------------------------**

**18:00 ΞΕΝΗ ΣΕΙΡΑ**

**20:00 ΑΝΑΛΥΣΕ ΤΟ Κ8 GR live streaming**

**Με τον** **Γιώργο Κουβαρά**

Την **Πέμπτη 5 Ιανουαρίου 2023,** στις **20:00,** στην **ΕΡΤ2,** σε μια ειδική εκπομπή **«Ανάλυσέ το»,**

ο**Γιώργος Κουβαράς** υποδέχεται  στο στούντιο την **Αλεξάνδρα Μητσοτάκη** (Πρόεδρο & Συνιδρύτρια World Human Forum), τον **Δημήτρη  Αθανασούλη** (Έφορο Αρχαιοτήτων Κυκλάδων), την **Πόπη Παπαγγελή** (Προϊσταμένη του Τμήματος Προϊστορικών και Κλασικών Αρχαιοτήτων και Μουσείων της Εφορείας Αρχαιοτήτων Δυτικής Αττικής), τον **Μιχαήλ  Μαρμαρινό** (Σκηνοθέτη, ηθοποιό και Γενικό Καλλιτεχνικό Διευθυντή «Ελευσίς 2023 - Πολιτιστική Πρωτεύουσα της Ευρώπης»), τη γλύπτρια **Αλεξάνδρα Αθανασιάδη** καιτον **Πέτρο Θέμελη** (Ομότιμο Καθηγητή Κλασικής Αρχαιολογίας και Διευθυντή των ανασκαφών στην Αρχαία Μεσσήνη).

Οι καλεσμένοι από τη σκοπιά της τέχνης και της αρχαιολογίας και μέσα από τα επιτυχημένα παραδείγματα της Δήλου, της Ελευσίνας και της Αρχαίας Μεσσήνης, θα δώσουν μια νέα οπτική στην αντιμετώπιση των αρχαιολογικών χώρων στην Ελλάδα. Θα αναλύσουν το πώς οι σπουδαίοι ιστορικοί χώροι μπορούν να συνδεθούν με το σήμερα, να μας εμπνεύσουν και να συμβάλλουν στη δημιουργία ενός καλύτερου αύριο. Πως, αν ζωντανέψουν ξανά, οι χώροι αυτοί μπορούν να παίξουν έναν σημαντικό ρόλο στους σύγχρονους προβληματισμούς και στο σταυροδρόμι που βρίσκεται ο πλανήτης, να βοηθήσουν να σκεφτούμε και να σχεδιάσουμε το μέλλον μας σοφότερα.

Μετά το πέρας της συζήτησης θα μεταδοθεί η πανευρωπαϊκή συναυλία **«ALPHA MISSION - ΔELOS & Οι [αβέβαιες] τέσσερις εποχές»,** που δόθηκε τον Μάιο του 2022 στο εμβληματικό νησί της **Δήλου,** για την**προστασία του Πλανήτη.**

**Η Δήλος,** για πρώτη φορά στα χιλιάδες χρόνια της ιστορίας της, υποδέχθηκε μια ορχήστρα κλασικής μουσικής σε μια συναυλία διεθνούς εμβέλειας και μεγάλης συμβολικής αξίας.

Στη συναυλία συμμετείχαν η **Ορχήστρα Νέων της Ευρωπαϊκής Ένωσης (EUYO)** μαζί με Ουκρανούς και Ρώσους μουσικούς. Σολίστες ήταν η ουκρανικής καταγωγής ανερχόμενη **Diana Tishchenko** (βιολί) και ο Έλληνας δεξιοτέχνης **Σωκράτης Σινόπουλος** (λύρα).

Η συναυλία κέρδισε το  Βραβείο Czech Crystal - καλύτερης τηλεοπτικής συναυλίας της χρονιάς στο 59ο Golden Prague International Television Festival.

**22:00 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ: «O ΡΑΦΤΗΣ»**

**23:45 ΜΙΚΡΕΣ ΙΣΤΟΡΙΕΣ: «ΣΤΟ ΑΕΡΟΔΡΟΜΙΟ»**

**00:15 ΤΟ ΧΑΣΜΑ (THE GULF) – Β΄ ΚΥΚΛΟΣ (Ε) Κ12**

**Αστυνομική-δραματική σειρά, συμπαραγωγής Νέας Ζηλανδίας - Γερμανίας 2019.**

**Σκηνοθεσία:** Τσάρλι Χάσκελ, Ρόμπερτ Σάρκις, Γκέισορν Τάβατ, Καρολάιν Μπελ Μπουθ, Χελένα Μπρουκς

**Πρωταγωνιστούν:** Κέιτ Έλιοτ, Ίντο Ντρεντ, Τίμι Κάμερον

***Ένα τροχαίο. Μια ντετέκτιβ σε αμνησία. Το κουβάρι της αλήθειας ξετυλίγεται τώρα.***

**Γενική υπόθεση:** Στη νήσο Γουαϊχέκε της Νέας Ζηλανδίας, ένα συγκλονιστικό τροχαίο αφήνει την ντετέκτιβ Τζες Σάβατζ με αμνησία. Ο σύζυγός της κείτεται νεκρός. Εκείνη όμως είναι αποφασισμένη να φέρει τον ένοχο αντιμέτωπο με τη Δικαιοσύνη.

**(Β΄ Κύκλος) - Eπεισόδιο 4ο.** Η σχέση της Τζες με τους ηγέτες των Μαορί περιπλέκουν την έρευνα.   
Ο εκβιαστής χάνει την ψυχραιμία του με την Τζες και ο Χάρντινγκ τη βρίσκει σε μια ενοχοποιητική θέση.

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:10 ΔΕΣ ΚΑΙ ΒΡΕΣ (Ε) ημέρας**

**02:00 ΕΚΠΛΗΚΤΙΚΑ ΞΕΝΟΔΟΧΕΙΑ (Ε) ημέρας**

**03:00 ΤΑ ΘΑΥΜΑΤΑ ΤΗΣ ΣΕΛΗΝΗΣ (Ε) ημέρας**

**04:00 ΟΙΚΟΓΕΝΕΙΑΚΑ ΜΕΝΟΥ ΜΕ ΤΗ ΝΑΝΤΙΑ (Ε) ημέρας**

**05:00 ΔΥΟ ΖΩΕΣ (Ε) ημέρας**

**-----------------------------------------**

**ΣΗΜ: Οι εκπομπές «ΜΟΝΟΓΡΑΜΜΑ» & «ΕΣ ΑΥΡΙΟΝ ΤΑ ΣΠΟΥΔΑΙΑ» (Ε), το ξένο ντοκιμαντέρ «ΑΠΟΚΑΛΥΨΕΙΣ ΣΤΟΝ ΚΟΣΜΟ ΤΗΣ ΜΟΔΑΣ», καθώς και η ταινία: «Ο ΧΑΜΕΝΟΣ ΘΗΣΑΥΡΟΣ ΤΟΥ ΧΟΥΡΣΙΤ ΠΑΣΑ» δεν θα μεταδοθούν.**

**ΚΥΡΙΑΚΗ 8/1/2023**

**----------------------------**

**20:55 Η ΛΕΣΧΗ ΤΟΥ ΒΙΒΛΙΟΥ**

**21:00 ΞΕΝΗ ΣΕΙΡΑ: «Η ΥΠΕΡΟΧΗ ΦΙΛΗ ΜΟΥ: Η ΙΣΤΟΡΙΑ ΕΝΟΣ ΟΝΟΜΑΤΟΣ» Κ12 GR live streaming & διαθέσιμο στο ERTFLIX (Δύο μόνο επεισόδια)**

**Επεισόδια 1ο & 2ο**

**23:00 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ Κ12 W live streaming & διαθέσιμο στο ERTFLIX**

**«Ο χαμένος θησαυρός του Χουρσίτ Πασά»**

**Κομεντί, παραγωγής 1995.**

**Σκηνοθεσία:** Σταύρος Τσιώλης

**Σενάριο:** Σταύρος Τσιώλης, Χρήστος Βακαλόπουλος, Γιώργος Τζιώτζιος

**Διεύθυνση φωτογραφίας:** Βασίλης Καψούρος

**Ήχος:** Μαρίνος Αθανασόπουλος

**Σύνθεση ήχου:** Κώστας Βαρυμπομπιώτης

**Μοντάζ:** Κώστας Ιορδανίδης

**Οργάνωση παραγωγής:** Χρήστος Στρίκος, Γιώργης Παναγιωταράκος, Χάρης Μιχαλογιαννάκης

**Διεύθυνση παραγωγής:** Δώρα Μασκλαβάνου

**Πρωταγωνιστούν «οι δραπέτες»:** Μάκης Κοντιζάς, Μήτσος Καραμήτσος, Αργύρης Μπακιρτζής, Χάρης Μιχαλογιαννάκης, Πέτρος Καλογερόπουλος, Δήμος Καμποτιάτης, Γιώργης Παναγιωταράκος, Αλέκος Βαρανάκης, Παναγιώτης Μαρματζάκος, Τάκης Μόσχος, Τάκης Πανταβός

**Μαζί τους οι γυναίκες:** Λίνα Κοσσυφίδου, Βαλεντίνα Παπαδημητρακάκη, Άννα Τσουκαλά, Μαρία Παμπούκη, Βάσα Σταγοπούλου, Κατερίνα Τσιώλη, Λούλα Μαυροειδή

**Οι στρατηγοί:** Μιχάλης Γιαννάτος, Γιάννης Καλτσίδης

**Οι λαϊκοί μουσικοί:** Κώστας Μπέκος, Δημήτρης Μπέκος, Θανάσης Χαλιλόπουλος, Ηλίας Σαλέας, Νίκος Μπέκος, Παναγιώτης Μαρματζάκος

**Διάρκεια:** 79΄

**Υπόθεση:** Στις 29 Ιανουαρίου 1993 δραπέτευσαν από τις φυλακές Κορυδαλλού ογδόντα κατάδικοι.

Όλα άρχισαν όταν ο Βασίλης, δραπετεύοντας για να συναντήσει την αγαπημένη του στην Αμαλιάδα, ξέχασε την πόρτα της φυλακής ανοιχτή. Σιγά-σιγά τον δρόμο προς την ελευθερία βρήκαν άλλοι εβδομήντα εννέα.

Η ταινία παρακολουθεί τους έντεκα απ’ αυτούς, οι οποίοι καταφεύγουν στην Πελοπόννησο, για να αναζητήσουν τον χαμένο θησαυρό του στρατηγού Χουρσίτ Πασά.

Η αναζήτηση του θησαυρού γίνεται αιτία διχασμού, συγκρούσεων και χωρισμών.

**Βραβεία – Διακρίσεις:**

Βραβείο Καλύτερης Ταινίας (Πανελλήνια Ένωση Κριτικών Κινηματογράφου 1995)

Κρατικά Βραβεία Ποιότητας Φεστιβάλ Ελληνικού Κινηματογράφου Θεσσαλονίκης 1995: Διάκριση Ποιότητας Ταινίας

**00:30 ΞΕΝΟ ΝΤΟΚΙΜΑΝΤΕΡ: «ΟΙ ΓΥΝΑΙΚΕΣ ΚΑΝΟΥΝ ΤΑΙΝΙΕΣ» (Αλλαγή ώρας)**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:30 ΠΑΝΑΓΙΑ ΤΩΝ ΠΑΡΙΣΙΩΝ: ΤΑ ΜΥΣΤΙΚΑ ΤΗΣ ΟΙΚΟΔΟΜΗΣΗΣ (Ε) ημέρας**

**02:30 ΕΚΠΟΜΠΗ (Ε) ημέρας από τις 17:00**

**03:20 ΦΩΤΕΙΝΑ ΜΟΝΟΠΑΤΙΑ (Ε) ημέρας**

**04:10 ΜΑΜΑ-ΔΕΣ (Ε) ημέρας**

**05:00 ΠΟΠ ΜΑΓΕΙΡΙΚΗ (Ε) ημέρας**

**06:00 ΠΛΑΝΑ ΜΕ ΟΥΡΑ (Ε) ημέρας**

**-----------------------------------------**

**ΔΕΥΤΕΡΑ 9/1/2023**

**----------------------------**

**22:00 ΞΕΝΗ ΤΑΙΝΙΑ**

**23:30 ΤΟ ΧΑΣΜΑ (THE GULF) – Β΄ ΚΥΚΛΟΣ (Ε) Κ12 (Αλλαγή επεισοδίου)**

**Αστυνομική-δραματική σειρά, συμπαραγωγής Νέας Ζηλανδίας - Γερμανίας 2019.**

**(Β΄ Κύκλος) - Eπεισόδιο 5ο.** Ένα περιστατικό μαχαιρώματος σε μια οικοδομή ρίχνει υποψίες στους μετανάστες εργάτες. Ο Χάρντινγκ σκαρφίζεται ένα σχέδιο για να αντιμετωπίσει τον εκβιαστή της Τζες.

**-------------------------------**

**ΤΡΙΤΗ 10/1/2023**

**----------------------------**

**22:00 ΞΕΝΗ ΤΑΙΝΙΑ**

**23:45 ΤΟ ΧΑΣΜΑ (THE GULF) – Β΄ ΚΥΚΛΟΣ (Ε) Κ12 (Αλλαγή επεισοδίου & ένα μόνο επεισόδιο)**

**Αστυνομική-δραματική σειρά, συμπαραγωγής Νέας Ζηλανδίας - Γερμανίας 2019.**

**(Β΄ Κύκλος) - Eπεισόδιο 6ο.** Ένας θάνατος βάζει τη Σάρα Σκάλι στο προσκήνιο και η Τζες προσπαθεί να καταλάβει τον ρόλο της Ρούμπι. Η Τζες έρχεται αντιμέτωπη με μια τρομακτική αποκάλυψη, την ταυτότητα του εκβιαστή της.

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:40 ΔΕΣ ΚΑΙ ΒΡΕΣ (Ε) ημέρας**

**01:30 Η ΕΠΟΧΗ ΤΩΝ ΕΙΚΟΝΩΝ (Ε) ημέρας**

**02:20 ΣΤΗΝ ΙΑΠΩΝΙΑ ΜΕ ΤΗΝ ΤΖΟΑΝΑ ΛΑΜΛΕΪ (Ε) ημέρας**

**03:20 ΜΟΝΟΠΑΤΙΑ ΤΗΣ ΕΠΙΣΤΗΜΗΣ (Ε) ημέρας**

**04:10 ΟΙΚΟΓΕΝΕΙΑΚΑ ΜΕΝΟΥ ΜΕ ΤΗ ΝΑΝΤΙΑ (Ε) ημέρας**

**05:00 ΔΥΟ ΖΩΕΣ (Ε) ημέρας**

**ΤΕΤΑΡΤΗ 11/1/2023**

**----------------------------**

**22:00 ΞΕΝΗ ΤΑΙΝΙΑ**

**23:50 ΤΟ ΧΑΣΜΑ (THE GULF) – Β΄ ΚΥΚΛΟΣ (Ε) Κ12 (Αλλαγή επεισοδίου & ένα μόνο επεισόδιο)**

**Αστυνομική-δραματική σειρά, συμπαραγωγής Νέας Ζηλανδίας - Γερμανίας 2019.**

**(Β΄ Κύκλος) - Eπεισόδιο 7ο.** Η άμυνα της Ντενίς σχετικά με τη φρενήρη επίθεση της Βάλερι, έχει συνταρακτικά αποτελέσματα. Ένας τοπικός αμπελώνας κρύβει ένα σκοτεινό μυστικό. Η Τζες κατηγορεί τους φίλους της Ρούμπι για απόκρυψη της αλήθειας.

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:40 ΔΕΣ ΚΑΙ ΒΡΕΣ (Ε) ημέρας**

**01:30 ΚΛΕΙΝΟΝ ΑΣΤΥ (Ε) ημέρας**

**02:20 ΣΤΗΝ ΙΑΠΩΝΙΑ ΜΕ ΤΗΝ ΤΖΟΑΝΑ ΛΑΜΛΕΪ (Ε) ημέρας**

**03:20 ΜΟΝΟΠΑΤΙΑ ΤΗΣ ΕΠΙΣΤΗΜΗΣ (Ε) ημέρας**

**04:10 ΟΙΚΟΓΕΝΕΙΑΚΑ ΜΕΝΟΥ ΜΕ ΤΗ ΝΑΝΤΙΑ (Ε) ημέρας**

**05:00 ΔΥΟ ΖΩΕΣ (Ε) ημέρας**

**ΠΕΜΠΤΗ 12/1/2023**

**----------------------------**

**19:10 ΞΕΝΟ ΝΤΟΚΙΜΑΝΤΕΡ**

**20:00 ΜΟΝΟΓΡΑΜΜΑ Κ8 W (ΝΕΟ ΕΠΕΙΣΟΔΙΟ - Αλλαγή θέματος)**

**«Μάκης Μάτσας» - Β΄ Μέρος (τελευταίο)**

Ο **Μάκης Μάτσας,** μια εμβληματική φυσιογνωμία της μουσικής βιομηχανίας της χώρας, συνεχίζει να αυτοβιογραφείται στο δεύτερο και τελευταίο μέρος της εκπομπής **«Μονόγραμμα».**

Η ζωή του σαν να βγήκε από μυθιστόρημα, από εκείνα που γίνονται κινηματογραφική ταινία ή συνιστούν το αμερικανικό όνειρο. Ξεκίνησε από το μηδέν και έφτασε στην κορυφή μιας αυτοκρατορίας. Όλα αυτά τα εξιστορεί λέξη προς λέξη, χρόνο με τον χρόνο στην εκπομπή αλλά και στο βιβλίο του «Πίσω απ' τη μαρκίζα». Μια προσωπική μαρτυρία του Μάκη Μάτσα - 40 χρόνια όπως τα έζησε μέσα στην ελληνική μουσική.

Ο Μάκης Μάτσας γεννήθηκε στην Αθήνα. Παιδί της Κατοχής, σε ηλικία μόλις 2 ετών βρέθηκε με την οικογένειά του φυγαδευμένος στα βουνά της Ευρυτανίας, κοντά στους Έλληνες αντάρτες.

Κατέφυγαν με πλαστές ταυτότητες (ο ίδιος πήρε το όνομα Γεράσιμος) στο ανταρτοκρατούμενο χωριό Δίκαστρο Καρπενησίου. Εκεί συναναστράφηκε με ξυπόλυτα παιδιά, γνώρισε τον κατατρεγμό, την ανέχεια, αλλά και την ελληνική φιλοξενία. Το αληθινό του όνομα –Σαμουήλ– δόθηκε τώρα προς τιμήν του στον εγγονό του.

Το 1944, όταν σταμάτησε το Ολοκαύτωμα και ο διωγμός και έπειτα από πάμπολλες περιπέτειες και κακουχίες, γύρισε η οικογένεια με τα πόδια από το Καρπενήσι στη Λαμία απ’ όπου τους παρέλαβαν τα εγγλέζικα στρατιωτικά φορτηγά και τους οδήγησαν στην απελευθερωμένη πλέον Αθήνα.

*«Εκεί ο πατέρας μου ξεκίνησε κυριολεκτικά από το μηδέν»,* λέει ο Μάκης Μάτσας. *«Μετρούσαμε ακόμα και τις μπουκιές απ' το φαΐ».*

Ο πατέρας του, Μίνως Μάτσας, άνοιξε ένα μικρό κατάστημα υφασμάτων με τον πεθερό του, παλιό υφασματέμπορο, ενώ φρόντισε μαζί με τους παλαιούς του συνεταίρους, να επαναδραστηριοποιήσει τη δισκογραφική εταιρεία Odeon-Parlophone.

Παράλληλα, έγραφε όπως πάντα στίχους για τραγούδια, πολλά από τα οποία έγιναν μεγάλες επιτυχίες, με «ναυαρχίδες» το «Μινόρε της Αυγής», τον «Αντώνη το βαρκάρη το Σερέτη», και πολλά άλλα.

Ωστόσο, σε ηλικία 18 ετών, ενώ ετοιμαζόταν να πάει στο Παρίσι για να σπουδάσει Ιατρική στη Σορβόνη, ένα βαρύ έμφραγμα του πατέρα του, που του συνέβη μέσα στο στούντιο της Columbia τον αναγκάζει να αλλάξει τα σχέδιά του και να μείνει στην Αθήνα. Δίνει εξετάσεις στην Ανώτατη Σχολή Οικονομικών και Εμπορικών Επιστημών και εισάγεται ανάμεσα στους πρώτους. Ολοκληρώνει τις σπουδές του στα Οικονομικά, στην Αθήνα και στο Παρίσι.

Παράλληλα με τις εδώ σπουδές τον τραβούσε η μαγεία του στούντιο.

Δάσκαλος στη ζωή του στάθηκε ο πατέρας του. Από πολύ μικρός, παρακολουθώντας τον στο στούντιο πώς δούλευε, έμαθε πολλά πράγματα. Έμαθε ότι η επιτυχία εξαρτάται συχνά από μια λεπτομέρεια, την οποία πρέπει να έχει κανείς την ικανότητα να τη συλλάβει και να την αξιοποιήσει.

Ο Μίνως Μάτσας απογοητευμένος από τη δισκογραφία θέλει να την εγκαταλείψει, αλλά ο Μάκης Μάτσας επιμένει και σε ηλικία μόλις 23 ετών, διαπραγματεύεται και συμφωνεί με τους διευθυντές της αγγλικής εταιρείας Columbia, να του ξαναπαραδώσουν δίσκους, αναλαμβάνοντας ο ίδιος μαζί με τον πατέρα του τα χρέη της Odeon και των υπολοίπων συνεταίρων, τα οποία και εξοφλούνται μέσα σε δύο χρόνια.

Τον Οκτώβριο του 1960 αναλαμβάνει τα ηνία και γεννήθηκε η εταιρεία «Μίνως Μάτσας και Υιός» και άρχισε ένας γιγάντιος αγώνας ανάκαμψης και ανασυγκρότησης.

Στη μακρά επαγγελματική του πορεία του, ο Μάκης Μάτσας έχει ανακαλύψει και έχει στηρίξει τα πρώτα βήματα και την καριέρα των μεγαλύτερων Ελλήνων καλλιτεχνών, που σημάδεψαν την ελληνική δισκογραφία. Δεν υπάρχει σημαντικός Έλληνας τραγουδιστής ή συνθέτης, εκτός ελαχίστων εξαιρέσεων που να μην συνεργάστηκε κατ’ αποκλειστικότητα μαζί του.

Μοναδικές γλαφυρές περιγραφές για το πώς ο Πάριος έγινε Πάριος, η Χαρούλα, Αλεξίου, για το πώς τα έργα του Θεοδωράκη πέρασαν από την παρανομία στη νομιμότητα, για τον αυτοκαταστροφικό χαρακτήρα του Καζαντζίδη, για το πώς χτίζεται, τελικά, μια επιτυχία και αν υπάρχει συνταγή επιτυχίας. Για το πώς μπορεί να περάσει το τραγούδι στο λαϊκό ασυνείδητο.

Το 1990 ο Μάκης Μάτσας δέχεται την πρόταση της μεγάλης ανταγωνίστριάς του ΕΜΙ να συνεταιριστούν. Αυτό γίνεται τον Οκτώβριο του 1990. Η εταιρεία μετονομάζεται σε «MINOS-EMI», ενώ η ΕΜΙ αποφασίζει και κλείνει όλες τις δικές της εγκαταστάσεις. Ο Μάκης Μάτσας αναλαμβάνει πρόεδρος και γενικός διευθυντής όλου του δισκογραφικού συγκροτήματος.

Το 2003, ύστερα από παραγωγικούς αγώνες 42 ετών ο Μάκης Μάτσας αποφασίζει να παραιτηθεί από την καθημερινή διεύθυνση των εργασιών της εταιρείας, οπότε τη διεύθυνση αναλαμβάνει η τρίτη γενιά της οικογένειας, η Μαργαρίτα Μάτσα-Φραγκογιάννη, κόρη του Μάκη Μάτσα, η οποία ήδη εργαζόταν ως δικηγόρος στην εταιρεία. Ο ίδιος παραμένει πρόεδρος του Διοικητικού Συμβουλίου.

Την αθέατη πλευρά του ελληνικού τραγουδιού τα τελευταία πενήντα χρόνια παρουσιάζει στο βιβλίο του «Πίσω απ’ τη Μαρκίζα».

Μέσα από τις σελίδες ξεπηδούν σπουδαία ονόματα που είχαν την τύχη να τους ανακαλύψει. Μικρές και μεγάλες ιστορίες με Βαμβακάρη, Τσιτσάνη, Παπαϊωάννου, Μητσάκη, Καλδάρα, Χατζιδάκι, Θεοδωράκη, Καζαντζίδη, Μαρινέλλα, Βοσκόπουλο, Λοΐζο, Παπαδόπουλο, Νταλάρα, Κουγιουμτζή, Πάριο, Αλεξίου, Παπακωνσταντίνου, Γαλάνη, Διονυσίου, Μαχαιρίτσα, Τόκα, Μικρούτσικο, Μητροπάνο…

Ο Μάκης Μάτσας, διακεκριμένο μέλος της κοινότητας των Ισραηλιτών της Ελλάδας, υπήρξε από τους ιδρυτές του Εβραϊκού Μουσείου Ελλάδας, του οποίου σήμερα είναι πρόεδρος του Διοικητικού Συμβουλίου.

Είναι παντρεμένος με τη Ζαφειρία Νάχμαν και έχει δύο παιδιά: τη Μαργαρίτα και τον Μίνω.

**Παραγωγός:** Γιώργος Σγουράκης   
**Σκηνοθεσία:** Στέλιος Σγουράκης   
**Συνεργάτης σκηνοθέτης:** Γιάννης Καραμπίνης

**Δημοσιογραφική επιμέλεια:** Ιωάννα Κολοβού, Αντώνης Εμιρζάς   
**Φωτογραφία:** Λάμπρος Γόβατζης   
**Ηχοληψία:** Μαρία Μανώλη   
**Μοντάζ:** Γιάννης Καραμπίνης   
**Διεύθυνση παραγωγής:** Στέλιος Σγουράκης

**-------------------------------**

**24:00 ΜΙΚΡΕΣ ΙΣΤΟΡΙΕΣ: «ΠΑΤΑΤΟΦΑΓΟΙ» (Αλλαγή ώρας)**

**00:15 ΤΟ ΧΑΣΜΑ (THE GULF) – Β΄ ΚΥΚΛΟΣ (Ε) Κ12 (Αλλαγή επεισοδίου & ένα μόνο επεισόδιο)**

**Αστυνομική-δραματική σειρά, συμπαραγωγής Νέας Ζηλανδίας - Γερμανίας 2019.**

**(Β΄ Κύκλος) - Επεισόδιο 8ο (τελευταίο).** Η Τζες έρχεται πρόσωπο με πρόσωπο με τον εκβιαστή της. Ο Χάρντινγκ συναντά την αδερφή του, Νάντια, έπειτα από χρόνια, αλλά η συνάντησή τους δεν εκτυλίσσεται όπως ήταν αναμενόμενο.

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:10 ΔΕΣ ΚΑΙ ΒΡΕΣ (Ε) ημέρας**

**02:00 ΜΟΝΟΓΡΑΜΜΑ (Ε) ημέρας**

**02:30 ΕΣ ΑΥΡΙΟΝ ΤΑ ΣΠΟΥΔΑΙΑ (Ε) ημέρας**

**03:00 ΜΟΝΟΠΑΤΙΑ ΤΗΣ ΕΠΙΣΤΗΜΗΣ (Ε) ημέρας**

**04:00 ΟΙΚΟΓΕΝΕΙΑΚΑ ΜΕΝΟΥ ΜΕ ΤΗ ΝΑΝΤΙΑ (Ε) ημέρας**

**05:00 ΔΥΟ ΖΩΕΣ (Ε) ημέρας**

**-------------------------------------**

**ΣΗΜ: Η ταινία «ΚΑΡΤ ΠΟΣΤΑΛ ΑΠΟ ΤΟ ΤΕΛΟΣ ΤΟΥ ΚΟΣΜΟΥ - ΜΙΚΡΕΣ ΙΣΤΟΡΙΕΣ» δεν θα μεταδοθεί.**

**ΠΑΡΑΣΚΕΥΗ 13 ΙΑΝΟΥΑΡΙΟΥ 2023**

**Τέλος, σας ενημερώνουμε ότι την ΠΑΡΑΣΚΕΥΗ 13 ΙΑΝΟΥΑΡΙΟΥ 2023, στις 21:00, προγραμματίστηκε στην ΕΡΤ2 η νέα εκπομπή «ΓΕΝΙΑ ΖΗΤΑ» Κ12 W**

**----------------------------**

**20:00**  **ΣΤΑ ΑΚΡΑ (2020-2021)  (E)**

**21:00**  |  **ΓΕΝΙΑ ΖΗΤΑ (ΝΕΑ ΕΚΠΟΜΠΗ)**

Ήρθε η ώρα να γνωρίσουμε τους αληθινούς χαρακτήρες της Γενιάς Ζ στη χώρα μας!

Η εκπομπή ασχολείται με τα θέματα μοναξιάς, ταυτότητας, φιλίας, εγωκεντρικότητας, βίας, σεξουαλικής κακοποίησης, αγάπης, σεξουαλικής ταυτότητας, αυθεντικότητας, ψυχικής ασθένειας.

Το κάθε επεισόδιο είναι μια ημέρα από τη ζωή ενός νέου.

Σε αυτή την ημέρα παρακολουθούμε τις συγκρούσεις που βιώνει και τις σχέσεις που διαμορφώνει με τους φίλους του, την οικογένειά του και τον εαυτό του.

Τους παρακολουθούμε χωρίς να επεμβαίνουμε.

Ξυπνάνε, πηγαίνουν σχολείο, συζητούν με τους φίλους τους, διαβάζουν, αθλούνται, δουλεύουν.

**Ποια είναι πραγματικά η Γενιά Ζ;**

**Επεισόδιο 1ο: «Έρικ - Γεννήθηκα σε λάθος σώμα»**

Η ταυτότητα γράφει **Ιωάννα,** όμως ο **Έρικ** συστήνεται, ντύνεται, συμπεριφέρεται και ζει σαν αγόρι.

Μεγάλωσε σε ένα οικογενειακό περιβάλλον που ακόμα και σήμερα δεν αποδέχεται την ταυτότητά του. Ως έφηβος, βίωσε έντονες εσωτερικές συγκρούσεις, με πολλά μπρος-πίσω σε μια προσπάθεια να «διορθώσει το λάθος» και να συμβαδίσει μ’ αυτό που οι άλλοι περίμεναν από εκείνον.

Έχει έναν ετεροθαλή αδελφό που είναι επίσης τρανς αγόρι και έχει ήδη ξεκινήσει τη διαδικασία φυλομετάβασης.

Για τον Έρικ αυτός είναι επόμενος του στόχος. Να νιώσει συμβατός με το σώμα του, να απελευθερωθεί και βρει τη δική του ησυχία, μακριά από τη «φασαρία» και τις προκαταλήψεις.

Το πρωί καθαρίζει σπίτια ως Ιωάννα γιατί φοβάται πως αν πει την αλήθεια θα τον διώξουν μια και όλοι, όπως λέει, θέλουν μια γυναίκα για να τους καθαρίζει σπίτι.

Το απόγευμα είναι ο Έρικ και εργάζεται ως σεφ σε εστιατόριο και κάπου ανάμεσα, προσπαθεί να βρει χρόνο να μην ξεχάσει το όνειρό του να γίνει σκηνοθέτης.

Ένα ταξίδι προς την αποδοχή και την αλήθεια που μέσα από τη διαδρομή του δείχνει τη δύναμη, την προσπάθεια, την ωριμότητα και την αξία του να προσπαθείς να ζεις αυθεντικά.

**Σενάριο-επιμέλεια περιεχομένου:** Γεωργία Πανταζή

**Σκηνοθεσία γυρισμάτων:** Γιάννης Κοψιάς

**Σκηνοθεσία-μοντάζ:** Μάγδα Μαρτζούκου

**Αρχισυνταξία:** Νίκη Ζαρκάδα

**Διεύθυνση φωτογραφίας:** Ανδρέας Πετρόπουλος

**Ηχολήπτης:** Βασίλης Γκιωνάκης

**Εικονολήπτες:** Ανδρέας Πετρόπουλος - Σταύρος Κωστάκος

**Δημοσιογραφική έρευνα:** Γεωργία Πανταζή - Νίκη Ζαρκάδα

**Βοηθός μοντέρ:** Boris Anchev

**Μίξη ήχου:** Γιώργος Κολιός Τσιρογιάννης

**Color correction και grading:** Γιώργος Κολιός Τσιρογιάννης

**Τίτλοι:** Κωνσταντίνος Παπαγεωργίου

**Οργάνωση και διεύθυνση παραγωγής:** Γεωργία Πανταζή

**Παραγωγός:** Γιάννης Κοψιάς

**Εκτέλεση παραγωγής:** Uptown Media House

**Παραγωγή:** ΕΡΤ Α.Ε. 2022

**22:00 ΞΕΝΗ ΤΑΙΝΙΑ**

**----------------------------**